রংপুর চেম্বারের তাৎক্ষণিক বাজেট প্রতিক্রিয়া | uttorbangla.com
Home / রংপুর / রংপুর চেম্বারের তাৎক্ষণিক বাজেট প্রতিক্রিয়া
বিজ্ঞপ্তি: ১৩ জুন ২০১৯, জিডিপি প্রবৃদ্ধির হার ৮ দশমিক ২ শতাংশ এবং মূল্যস্ফীতির চাপ ৫.৫ শতাংশে আটকে ধরে ‘সমৃদ্ধ আগামীর পথযাত্রায় বাংলাদেশ : সময় এখন আমাদের, সময় এখন বাংলাদেশের’ শিরোনামের শ্লোগানকে সামনে রেখে ২০১৯-২০২০ অর্থ বছরের বিশাল ঘাটতির প্রস্তাবিত স্মার্ট বাজেটে ২০৪১ সালের মধ্যে টেকসই উন্নয়ন অভীষ্ট (এসডিজি) অর্জন, উৎপাদনশীলতা বৃদ্ধি, কর্মসংস্থান সৃষ্টি ও দারিদ্র্যমুক্ত বাংলাদেশ গড়ার ব্যাপক পরিকল্পনা থাকলেও সারাদেশে প্রবৃদ্ধি ও মাথাপিছু আয় বাড়লেও রংপুর বিভাগে পাল্লা দিয়ে বাড়ছে দারিদ্র্য। তাই এবারের প্রস্তাবিত বাজেটে অর্থনৈতিকভাবে পিছিয়ে পড়া রংপুর অঞ্চলের দারিদ্র নিরসন ও ব্যাপক কর্মসংস্থান সৃষ্টির লক্ষ্যে রংপুর বিভাগের জন্য পোশাক ও কৃষি ভিত্তিক শিল্প জোন গড়ে তোলার পাশাপাশি উন্নয়ন বৈষম্য দূরীকরণে রংপুর বিভাগের আট জেলার উন্নয়নে বিশেষ বরাদ্দ রাখার পাশাপাশি এ বিভাগের শিল্পায়নে আলাদা ঋণ, কর ও ভ্যাট নীতি প্রণয়ন, বোরো মৌসুমে ধানের ন্যায্য দাম না পাওয়া কৃষকদের স্বস্তি দিতে বিশেষ প্রণোদনা, রংপুরে প্রস্তাবিত স্পেশাল ইকোনমিক জোন ও আইটি পার্ক স্থাপন, , উত্তরাঞ্চলের উন্নয়নের স্বার্থে ‘‘নর্থ বেঙ্গল ডেভেলপমেন্ট মিনিস্ট্রি’’ গঠনের মত বিষয়গুলো অর্ন্তভূক্ত থাকা উচিত ছিল বলে রংপুর চেম্বার মনে করে। কিন্তু অত্যন্ত দুঃখজনক যে, বাজেটে অর্থনৈতিকভাবে পিছিয়ে পড়া রংপুর বিভাগের ব্যবসা-বাণিজ্য ও শিল্পায়নের জন্য তেমন কোন সুযোগ-সুবিধা ও অর্থ বরাদ্দের প্রস্তাব না থাকায় রংপুর চেম্বার হতাশ। তাই রংপুর অঞ্চলের দারিদ্র্য নিরসন ও ব্যাপক কর্মসংস্থান সৃষ্টির লক্ষ্যে রংপুর চেম্বারের প্রস্তাবগুলো সংশোধিত বাজেটে অন্তর্ভূক্ত করার জন্য রংপুর চেম্বারের সভাপতি মোস্তফা সোহরাব চৌধুরী টিটু মাননীয় প্রধানমন্ত্রীর সুদৃষ্টি আকর্ষণ করেছেন।
প্রস্তাবিত বাজেটে ব্যক্তি শ্রেণীর করমুক্ত আয়সীমা না বাড়ানোয় করদাতারা নতুন করে মূল্যস্ফীতির বাড়তি চাপে পড়বে এবং সাধারণ জনগণের কষ্ট বাড়বে বলে রংপুর চেম্বার মনে করে। প্রস্তাবিত বাজেটে বিনিয়োগ ও শিল্পায়ন নিশ্চিত করার লক্ষ্যে বাস্তবে সুদের হার এক অঙ্কে নামিয়ে আনার ঘোষণা আসা উচিত ছিল বলে রংপুর চেম্বার মনে করে। এছাড়া বিড়ির ওপর সা¤প্রতিক সময়ে মাত্রা অতিরিক্ত করারোপের ফলে বিড়ি শিল্পনগরী হিসেবে খ্যাত রংপুরের হারাগাছের কারখানাগুলো দিন দিন বন্ধ হয়ে যাচ্ছে। এর ফলে কয়েক লক্ষাধিক বিড়ি শ্রমিক বেকার হয়ে পড়ছে-যা রংপুর অঞ্চলের অর্থনীতিতে মারাত্মক সংকট সৃষ্টি করছে। তাই রংপুর চেম্বার তামাক নির্ভর রংপুর অঞ্চলের কয়েক লক্ষাধিক শ্রমিক ও চাষীদের কথা বিবেচনা করে ভারতের ন্যায় বিড়ি শিল্পকে কুটির শিল্প হিসেবে ঘোষণার পাশাপাশি সংশোধিতবাজেটে তামাক পণ্যের ওপর যৌক্তিক হারে করারোপের প্রস্তাব করছে। এছাড়া বাজেটে গাড়ির রেজিস্ট্রেশন ফি’র ওপর ভ্যাটের পাশাপাশি সম্পূরক শুল্ক আরোপ ও মোবাইল গ্রাহকের কথা বলার ওপর বাড়তি কর আরোপ করায় সর্বসাধারণ বাড়তি করের চাপে পড়বে বলে রংপুর চেম্বার মনে করে।
Next: রেকর্ড সংখ্যক বার পুরষ্কৃত ডিসি বিপ্লব রংপুরের এসপি